NARIADENIE KOMISIE (EÚ) č. 1267/2009
z 18. decembra 2009,
ktorým sa mení a dopĺňa nariadenie Rady (ES) č. 194/2008, ktorým sa obnovujú a posilňujú reštriktívne opatrenia voči Barme/Mjanmarsku
EURÓPSKA KOMISIA,
so zreteľom na Zmluvu o Európskej únii a na Zmluvu o fungovaní Európskej únie,
so zreteľom na nariadenie Rady (ES) č. 194/2008 z 25. februára 2008, ktorým sa obnovujú a posilňujú reštriktívne opatrenia voči Barme/Mjanmarsku a ktorým sa zrušuje nariadenie (ES) č. 817/2006 (1), a najmä na jeho článok 18 ods. 1 písm. b),
keďže:
(1)
V prílohe VI k nariadeniu (ES) č. 194/2008 je uvedený zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia.
(2)
Rozhodnutím Rady 2009/981/SZBP z 18. decembra 2009 (2) sa mení a dopĺňa príloha II k spoločnej pozícii 2006/318/SZBP z 27. apríla 2006. Príloha VI k nariadeniu Rady (ES) č. 194/2008 by sa preto mala zodpovedajúcim spôsobom zmeniť a doplniť.
(3)
S cieľom zabezpečiť efektívnosť opatrení uvedených v tomto nariadení by malo toto nariadenie nadobudnúť účinnosť dňom nasledujúcim po jeho uverejnení,
PRIJALA TOTO NARIADENIE:
Článok 1
Príloha VI k nariadeniu (ES) č. 194/2008 na mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. decembra 2009